ส่วนระดับน้ำในแม่น้ำยมลงอย่างต่อเนื่องล่าสุดที่จุดวัดระดับน้ำในน้ำยมอยู่ที่ 6.35 เมตร ต่ำกว่าจุดวิกฤติ อย่างไรก็ตามยังคงมีพื้นที่น้ำท่วมขังบริเวณหมู่ 4 และหมู่ 5 ต.ปากแคว อ.เมืองจ.สุโขทัย ในระดับความสูงประมาณ 80 เซนติเมตรเนื่องจากเป็นพื้นที่ที่ลุ่มแอ่งกระทะนายสุกิจ เจริญรัตนกุลผู้ว่าราชการจังหวัดสุโขทัยได้สั่งการด่วนไปยังเจ้าหน้าที่ผู้เกี่ยวข้องให้รีบเร่งสำรวจความเสียหายพื้นที่ที่ประสบภัยน้ำท่วมเพื่อเร่งให้ความช่วยเหลือแก่ชาวบ้านและบูรณะซ่อมแซมสิ่งที่เสียหายโดยด่วนต่อไปเกษตรฯของบ 300 ล.ฟื้นฟูน้ำท่วมคุณหญิงสุดารัตน์ เกยุราพันธุ์ รักษาการรมว.เกษตรกล่าวถึงผลการให้ความช่วยเหลือเกษตรกรผู้ประสบภัยและดินถล่มในพื้นที่ภาคเหนือว่าขณะนี้กระทรวงเกษตรฯได้เริ่มแผนการจ่ายเงินช่วยเหลือเพื่อบรรเทาความเดือดร้อนให้แก่เกษตรกรในพื้นที่ประสบอุทกภัยและดินถล่มใน จ.อุตรดิตถ์ จ.สุโขทัย จ.แพร่ จ.น่านและจ.ลำปาง ที่เกิดขึ้นในช่วงวันที่ 21-23 พฤษภาคม 2549 ที่ผ่านมาทั้งนี้ได้เร่งดำเนินการโอนเงินให้แต่ละจังหวัดเป็นเงินสดตั้งแต่วันที่ 21 สิงหาคมที่ผ่านมาเพื่อช่วยเหลือเกษตรกรที่ได้รับความเดือดร้อนทั้งด้านพืชเกษตรประมงและปศุสัตว์ที่อยู่ในความรับผิดชอบของกรมส่งเสริมการเกษตร กรมประมงและกรมปศุสัตว์ซึ่งได้รับอนุมัติเงินงวดจากสำนักงบประมาณแล้วรวมเป็นเงิน 303,213,607 บาทจากกรอบวงเงินตามมติคณะรัฐมนตรีจำนวน 378,507,635 บาทคุณหญิงสุดารัตน์ กล่าวว่าการฟื้นฟูพื้นที่ทำการเกษตรที่ถูกดินตะกอนทับถมพื้นที่ดินถล่มและพื้นที่เสี่ยงต่อการเกิดดินถล่มกรมพัฒนาที่ดินได้สรุปยอดพื้นที่ดำเนินการ 8,000 ไร่ใน จ.อุตรดิตถ์ จ.สุโขทัย และจ.แพร่วงเงิน 38,855,500 บาทโดยโอนเงินให้จังหวัดไปแล้ว 38,253,000 บาทพร้อมทั้งมีการปรับแผนการดำเนินงานให้เกษตรกรเพาะปลูกได้ทันฤดูกาลจากการสำรวจรายละเอียดของพื้นที่และความต้องการของเกษตรกรตามความจำเป็นเร่งด่วนส่งผลทำให้ขณะนี้ได้ดำเนินการปรับแปลงนาพื้นที่นาข้าวในพื้นที่ราบลุ่มถูกดินตะกอนทับถมการขุดลอกตะกอนดินและทำทางระบายน้ำพื้นที่สวนผลไม้การจัดทำระบบอนุรักษ์ดินและน้ำพื้นที่ดินถล่มและเสี่ยงต่อการเกิดดินถล่มและฟื้นฟูพื้นที่ที่ถูกดินทับถมและเศษวัสดุทับถมให้แก่เกษตรกรแล้ว 7,329 ไร่หรือคิดเป็น 91% จากเป้าหมายทั้งหมด
กรมส่งเสริมการเกษตรได้เริ่มแผนการจ่ายช่วยเหลือเกษตรกรผู้ประสบอุทกภัยและดินถล่มในจังหวัดใด 
อุตรดิตถ์